section_heading: Sezona 4
paragraph_text: Rano u sezoni, Susan i Mike otkriju kako će uskoro postati roditelji. Mike je presretan što će imati dijete, no brine se hoće li imati dovoljnu financijsku potporu da pruži malenom djetetu bezbrižan život. Ubrzo počne raditi prekovremeno, te doživljava lakšu nesreću na poslu. Doktorica mu prepiše antibiotike o kojima Mike uskoro postane ovisan. Susan to otkrije i suoči se s njim, no Mike joj slaže kako nije ovisan, te čak pred njom baci pilule u smeće. Susan ubrzo saznaje kako Mike skriva ostale tablete od nje, te kako mu ih ilegalno pripisuje njihov dobri prijatelj Orson Hodge. Susan postavlja Mikeu ultimatum: ili će otići na liječenje ili će ga napustiti zajedno s njihovim djetetom. Mike prihvati liječnje i odlazi. Kada tornado uništi njihovu kuću, Bree i Orson se privremeno usele u Susanin dom, te ona uživa što nije sama. Jedne večeri dok je mjesečario, Orson priznaje Julie kako je on pregazio Mikea prije dvije godine. Susan je očajna i mrzi Orsona zbog svega što je učinio. Mike se ubrzo vrati izliječen i spreman za odgajanje svog i Susaninog djeteta. Susan rodi sina, no komplikacija nastane kad Mike poželi da mu se sin zove Maynard Delfino. Julie se upisuje na Princeton, a Susan je tužna što joj najstarija kćer odlazi iz kuće, no uspije se nekako pomiriti s tim. 4. sezona završava finalom u kojem se radnja prebacuje 5 godina u budućnost. Susan dolazi kući jednu večer, otvara vrata i poljubi je misteriozni čovjek - no, to nije Mike.